ช่วยกันแก้จราจร
เรื่องสั้นฉบับวันอาทิตย์ คนเขียนมาชื่นชมความตั้งใจเข้ามาแก้ปัญหาการจราจรของ รอง ผกก.จร. และ สว.จร.สน.ห้วยขวาง และวอนให้ตำรวจจราจรแก้ปัญหารถติดในถนนเชื้อเพลิง,เรื่องแรก ผู้ที่ได้รับความเดือดร้อนในการใช้รถใช้ถนนในซอยประชาสันติทางเข้าเลียบรั้วตึก CW ถนนรัชดาภิเษก 10 ห้วยขวาง เนื่องจากการรุกล้ำพื้นผิวจราจร ซึ่งแต่ก่อนเคยร้องเรียนผ่านหลายช่องทาง แต่ก็ไม่ได้รับการแก้ไข,จนกระทั่งได้มีนายตำรวจท่านหนึ่ง ทราบแต่ชื่อท่านคือ พ.ต.ต.ดาราธร ขจรศิลป์ สว.จร.สน.ห้วยขวาง ทราบมาว่าท่านเพิ่งย้ายมาอยู่สถานีห้วยขวาง ได้ยื่นมือมาช่วยเหลือชาวบ้านที่ได้รับความเดือดร้อน,ได้ลงตรวจสอบพื้นที่ทุกวัน และแก้ปัญหาที่ต้นเหตุ ได้ประสานงานกับทุกหน่วยงานที่เกี่ยวข้องมาเดินตรวจสถานที่ร่วมกันหาทางแก้ไข รวมถึงไปร่วมประชุมกับทางโรงเรียนเตรียมอุดมฯ พัฒนาการ-ห้วยขวาง ขอความร่วมมือ,อีกท่านที่ช่วยเหลือสนับสนุนผู้ใต้บังคับบัญชาในการบังคับใช้กฎหมาย คือ พ.ต.ท.รัฐธนนท์ เอกฐิติกุลพันธ์ รอง ผกก.จร.สน.ห้วยขวาง มีส่วนสำคัญในการแก้ปัญหาการจราจรที่ติดขัด,ทำให้ปัญหาคลี่คลายตามลำดับ,ถือว่าได้ปลดทุกข์ให้ผู้เดือดร้อนไปได้มากมาย,เป็นการทำบุญอันยิ่งใหญ่แก่ประชาชนที่ใช้รถในซอยนี้,คนเขียนบอกว่า เชื่อแล้วว่าตำรวจดีๆ ที่เป็นที่พึ่งของประชาชน ยังมีอีกมากในบ้านเมืองเรา,ท้ายนี้ฝากเป็นสื่อให้นายตำรวจทั้งสองท่านนี้ได้ทราบถึงความชื่นชมนี้,เรื่องที่ 2 คนร้องเรียนปัญหาการจราจรที่หมักหมมและแสดงถึงการขาดความรับผิดชอบของหน่วยงานที่เกี่ยวข้อง ซึ่งหนีไม่พ้นเจ้าหน้าที่ตำรวจจราจรในถนนเชื้อเพลิง,จากถนนพระราม 4 ลอดใต้ทางด่วนมุ่งหน้าไปทางพระราม 3 ช่วงเย็นการจราจรติดขัดเป็นแนวยาวมีรถสะสมบริเวณคอขวดตามแยกตลอด ทั้งรถตู้คอนเทนเนอร์ รถเก๋ง รถเมล์ มอเตอร์ไซค์เบียดแย่งเลนกัน,คนร้องบอกว่า ตลอดทางไม่มีนายตำรวจจราจรมาอำนวยความสะดวกเลยแม้แต่สักนาย ตั้งแต่เริ่มมีการเปิดถนนใหม่ข้ามทางรถไฟสายแม่น้ำระบายรถจากคลองเตยเข้ามายิ่งทำให้ถนนเชื้อเพลิงเป็นอัมพาต,รถติดยาวถึงถนนพระราม 4 ทุกวัน,เพราะรถเบียดแย่งเลนกันตรงแยกถนน และยังมีการติดสะสมตลอดเส้นพระราม 3 จนถึงทางขึ้นสะพานภูมิพล ตามเส้นทางมีรถจอดซื้อของซ้อนคันบริเวณริมถนนช่วงช่องนนทรี ซึ่งตำรวจก็ปล่อยให้จอดกันโดยไม่มาดูแล ทั้งที่เป็นปัญหาทำให้รถติดสะสม ได้เคยร้องเรียนไปทาง บก.จร.แล้ว แต่ก็ไม่ได้รับการแก้ไขปัญหา,เป็นความหวังของประชาชน.,เพลิงพยัคฆ์,pluengpayak@thairath.co.th, 
เรื่องสั้นฉบับวันอาทิตย์ คนเขียนมาชื่นชมความตั้งใจเข้ามาแก้ปัญหาการจราจรของ รอง ผกก.จร.  
ปัญหาการจราจร,สน.ห้วยขวาง,รถติด,เลขที่1 วิภาวดีฯ,เพลิงพยัคฆ์